ไทยพาณิชย์นิวยอร์คไลฟ์ ปลื้มกำไรไตรมาสแรกโต 49%
ไทยพาณิชย์นิวยอร์คไลฟ์ประกันชีวิต ปลื้มกำไรสุทธิไตรมาสแรก 555.3 ล้านบาท&nbsp; เพิ่มขึ้น 49%&nbsp;&nbsp;
1 มิ.ย. 2553

ไทยพาณิชย์นิวยอร์คไลฟ์ประกันชีวิต ปลื้มกำไรสุทธิไตรมาสแรก 555.3 ล้านบาท  เพิ่มขึ้น 49%  
นายโดนอลด์  คาร์ดีน กรรมการผู้จัดการใหญ่ บริษัทไทยพาณิชย์นิวยอร์คไลฟ์ประกันชีวิต เปิดเผยถึงผลประกอบการงวดไตรมาสแรกของปีนี้ว่า  ยังมีทิศทางการขยายตัวที่โดดเด่น   ฐานะการเงินหลัก ๆ  ล้วนเติบโตแข็งแกร่งเป็นที่น่าพอใจมาก  โดยมีรายได้รวมทั้งสิ้น 6,785 ล้านบาท  เพิ่มขึ้น 1,550 ล้านบาท  หรือเติบโต 29.6% จากช่วงเดียวกันของปีก่อน ซึ่งทำได้ 5,236 ล้านบาท   สินทรัพย์รวมขยับจาก  50,005 ล้านบาท ณ สิ้นปี 2552  เป็น  55,189 ล้านบาท  
ขณะที่สินทรัพย์ลงทุนก็เพิ่มจาก 49,001 ล้านบาท  ณ สิ้นปี 2552  เป็น  53,577 ล้านบาท  มีรายได้จากการลงทุนสิทธิ  608 ล้านบาท เพิ่มขึ้น 143.9 ล้านบาท  ขยายตัว 30.95% จากงวดเดียวกันของปีก่อน  มีกำไรสุทธิรวม 555.3 ล้านบาท เพิ่มขึ้น 49.1% จากช่วงเดียวกันของปีก่อนที่ทำได้เพียง 372.5 ล้านบาท  กำไรสุทธิต่อหุ้น 8.35 บาท เทียบจากงวดเดียวกันของปีก่อนซึ่งอยู่ที่  5.60 บาท  ด้านกำไรสะสมก็เพิ่มเป็น 4,375 ล้านบาท  จากสิ้นปี 2552  ซึ่งทำได้  3,819 ล้านบาท
นายโดนอลด์ เปิดเผยว่า แม้ว่าในภาพรวม ภาคธุรกิจต่างๆ  รวมทั้งธุรกิจประกันชีวิต ต่างก็เผชิญกับวิกฤติการเมืองที่เกิดขึ้นในช่วงหลายเดือนที่ผ่านมา แต่ก็เป็นที่น่ายินดี ที่บริษัทสามารถบริหารจัดการ  ปรับตัวเพื่อรับมือกับภาวะที่ไม่แน่นนอน  รวมทั้งเศรษฐกิจที่ยังหดตัวอยู่ได้เป็นอย่างดี  และยังคงรักษาการเติบโตที่โดดเด่นได้อย่างต่อเนื่อง   พร้อมนำความแข็งแกร่งทางการเงิน  เพื่อให้ความคุ้มครองชีวิต  และสร้างหลักประกันทางการเงินอันมั่นคงให้แก่ลูกค้าที่ไว้วางใจ  เพื่อให้ลูกค้าได้อุ่นใจอย่างแท้จริง  ไม่ว่าจะประสบกับเหตุการณ์ใดๆ ก็ตาม  ต่อไป
รวมถึง ในภาวะที่การเมืองยังขาดเสถียรภาพ  ผู้บริโภคจะตื่นตัว และตระหนักถึงความไม่แน่นอน  รวมทั้งเพิ่มความระมัดระวังในการใช้ชีวิตให้มีความปลอดภัย  และจะตระหนักถึงความสำคัญของการถือกรมธรรม์ประกันชีวิตมากยิ่งขึ้น    ซึ่งจะเป็นแรงกระตุ้น และ ผลักดันให้ธุรกิจประกันชีวิตขยายตัวได้เป็นอย่างดี   นอกจากนี้  ในปัจจุบัน ประกันชีวิต  ยังเป็นผลิตภัณฑ์การเงินที่มีรูปแบบหลากหลาย  รองรับความต้องการได้ทุกวัย   โดยให้ทั้งความคุ้มครองชีวิต  และผลตอบแทนที่สูงกว่าอัตราดอกเบี้ย  พร้อมการันตีที่แน่นอน และมั่นคงอีกด้วย  จึงเป็นช่องทางการลงทุนที่จูงใจสำหรับผู้บริโภคที่มองหาการลงทุนที่มั่นคงในภาวะที่เศรษฐกิจยังผันผวน
สำหรับกลยุทธ์การตลาดในช่วงที่เหลือจากนี้ไป ไทยพาณิชย์นิวยอร์คไลฟ์  จะเร่งเสริมความแข็งแกร่งในช่องทางตัวแทน  ทั้งการเพิ่มคุณภาพผลงานตัวแทนปัจจุบัน    และเพิ่มจำนวนตัวแทนใหม่ให้ได้อย่างน้อย 500 คนต่อเดือนทั้งในกรุงเทพมหานคร และต่างจังหวัด ควบคู่กับการขยายฐานลูกค้าในช่องทางอื่น ๆ ทั้งแบงก์แอสชัวรันส์   การตลาดองค์กร  เทเลมาร์เกตติ้ง